Les Misérables (2012)

Les Misérables er en britisk musikalfilm fra 2012 som er regissert av Tom Hooper. Filmen er basert på musikalen ved samme navn som igjen er basert på Victor Hugos roman De elendige fra 1862. Manuset er skrevet av William Nicholson, Alain Boublil, Claude-Michel Schönberg og Herbert Kretzmer. I hovedrollene er Hugh Jackman som Jean Valjean, Anne Hathaway som Fantine, Russell Crowe som Javert og Amanda Seyfried som Cosette.

 Handling 
Filmen er basert på musikalen som igjen er basert på Victor Hugos roman fra 1862, Les Misérables (De elendige). Handlingen er plassert tidlig i 1800-tallets Frankrike og følger historiene til en rekke figurer som i sin kamp for eller imot forsoning og revolusjon blir innviklet i hverandres liv. Personene omfatter en løslatt straffange ved navn Jean Valjean som feiler i å finne arbeid som ærlig mann, bryter reglene for sin prøveløslatelse og skjuler sin identitet, politiinspektør Javert som blir besatt av å finne Valjean, Fantine, en enslig mor som blir tvunget til å bli prostituert for å skaffe mat til sin datter Cosette, som etter sin mors død blir Jean Valjeans adopterte datter (og som etterhvert blir forelsket i den revolusjonære studenten Marius Pontmercy), ekteparet Thénardier, de samvittighetsløse krovertene som opprinnelig fostret Cosette, og som trives med å jukse, lure og stjele, Éponine, deres unge datter som er håpløst forelsket i Marius, Gavroche, en ung tiggergutt, samt studentlederen Enjolras som planlegger å frigjøre de undertrykte klassene i Frankrike.

 Medvirkende 
 Hugh Jackman som Jean Valjean
 Russell Crowe som Javert
 Anne Hathaway som Fantine
 Amanda Seyfried som Cosette
 Eddie Redmayne som Marius Pontmercy
 Samantha Barks som Éponine
 Helena Bonham Carter som Madame Thénardier
 Sacha Baron Cohen som Thénardier
 Isabelle Allen som Cosette som ung
 Natalya Wallace som Éponine som ung
 Heather Chasen som Madame Magloire
 Georgie Glen som Madame Baptistine

 Priser og nominasjoner 
Filmen er nominert til fire Golden Globe, inkludert beste film – musikal eller komedie. Den var også nominert til åtte Oscar, inkludert beste film, beste hovedrolle (Hugh Jackman) og beste birolle (Anne Hathaway).

 Referanser 

 Eksterne lenker 



Kategori:Filmer fra 2012
Kategori:Britiske romantiske dramafilmer
Kategori:Britiske filmmusikaler
Kategori:Engelskspråklige filmer
Kategori:Filmer basert på bøker
Kategori:Filmer basert på skuespill
Kategori:Filmer regissert av Tom Hooper
Kategori:Filmer med en Oscar-vinnende kvinnelig birolle
Kategori:Oscar-vinnere (lydmiks)
Kategori:Oscar-vinnere (sminke)
Kategori:Filmer basert på verk av Victor Hugo
Kategori:Golden Globe for beste musikal eller komedie